58. schôdza NR SR - 3.deň - A. dopoludnia
Dátum: 2022-02-23
Poslanec: Pročko, Jozef (OĽANO)
Druh vystúpenia: Vystúpenie v rozprave

10. Ďakujem veľmi pekne. No, ja budem tiež reagovať na to, čo sa stalo včera, keďže to súvisí s rozpravou, súvisí to s odvolávaním Romana Mikulca. Ja s vami súhlasím pán podpredseda, že naozaj by sa nemali používať nevhodné slová. Ja používam tri – fašisti, zlodeji a extrémisti. Ak ma chcete za toto trestať, tak, prosím, potrestajte súdy, ktoré rozhodli, že Kotleba je odsúdený fašista za fašis... propagáciu fašizmu. Potrestajte aj pána Počiatka, ktorý rozpráva o tom, že Fico so Slotom ukradli dve miliardy slovenských korún a Slota ešte odžubal Fica. To rozpráva Počiatek, ja len hovorím Počiatkovu rétoritu, rétoriku. No a hovorím extrémisti, potrestajte sudcov, pretože Mazurek je odsúdený extrémista. Takže ja si nemyslím, že pomenovania, práve pomenovania, ktoré určil súd, ktoré určili ich ľudia, sú v niečom zlé. Nie, nenadávam im do primitívov, do oslov, do psychopatov, do úbožiakov, do kreténov, nenadávam im do pedofilov, nikdy som tieto slová nepoužil, toto sú dennodenné slová, ktoré používajú smerohlasáci a mnou hovorení fašisti. Včera Suja povedal, že som mu ja povedal, že skončí v base. Áno, je to pravda. Povedal som mu to, ale to bola reakcia na to, ako v piatok som odchádzal zo sály a Suja tam stál, sedel na mieste pána Pčolinského, pán Pčolinský tam nebol a rozšafne mi povedal, že, aha, ide okolo Pročko, ktorý trt..., použil vulgárne slovo, 15-ročné dievčatá. Na to som mu povedal, že skončí v base. Už som sa o tom rozprával aj s právnikom, žiaľbohu, Suja má aj tam hore výrokovú imunitu. Takže Suja si tu môže rozprávať, čo chce. Ale to, čo som povedal ja o Sujovi, že deťom mával pištoľou pri hlave, to vysvetlím teraz, pretože to nie je môj výmysel. To sú slová, ktoré vyšetruje aj polícia a sú to slová od ľudí z Detvy. Suja tu rozprával včera o mojom dome, včera tu rozprával o tom, že, že mi postavil Mojžiš dom. Nie je to pravda, vôbec to nie je pravda. Samozrejme, že som pri stavbe domu pochodil rôzne inštitúcie. Dom mi mal stáť 180-tisíc euro, keď som prišiel do Drukosu, poprosil som ich, či mi to vedia za 180-tisíc euro postaviť, tak mi z Drukosu napísali, že to postavia za 500-tisíc euro. Nedostal som žiadne auto od nikoho. Ale chcem sa spýtať pána Suju, odkiaľ má on to auto tých, za tých... (Prerušenie vystúpenia predsedajúcim.) Laurenčík, Milan, podpredseda NR SR 11. Pán poslanec, ja by som vás chcel vlastne poprosiť, aby ste rozprával k téme, a to je odvolávanie pána Mikulca. Pročko, Jozef, poslanec NR SR 12. Áno, ale to je téma, to včera, včera to tu bolo. Odkiaľ on má, odkiaľ on má to auto. A chcem sa vyjadriť k tomu, čo včera tu zaznelo, prečo ste to aj tu rozprával. Takže, Suja totižto v roku 2009 zbil v krčme, ktorá sa nazýva Skala v Detve, chlapca. Ten chlapec je na invalidnom dôchodku, ten chlapec sa lieči na psychiatrii. Suja zbil chlapca, ktorý má 65 kilogramov. Všetci svedkovia vypovedali zhodne a z Detvy som dostal informáciu, a to tiež rieši polícia, bol som na polícii vypovedať, že Suja mával tým chlapcom pred tvárou pištoľou. Pretože Suja chodí do, nielen do posilňovne s pištoľou, Suja chodí po Detve so samopalom. Takže sa chcem spýtať, čo je na tom nepravdy, nech to vyšetrí tá polícia. Toto všetko mi poslali z Detvy, toto všetko mi poslali z Detvy! Z Detvy mi poslali aj správu, ktorú tiež vyšetruje polícia, kde som bol vypovedať, že Sujovi nosili nad Hriňovú ku skale výpalné a tí ľudia sa museli odsťahovať zo Slovenska. Aj toto vyšetruje polícia. Toto nie je výmysel Joža Pročka. Toto všetko mi prišlo od ľudí a ja som to posunul na políciu. Ďalej som vypovedal aj o policajtoch, ktorí v Detve sú jedna ruka so Sujom. A keď občania volali a toto tiež mám od policajt... teda od občanov, keď zavolali policajtov, tak policajti prišli do krčmy, kde bola zábava, vyšiel stadiaľ Suja, podal si s policajtami ruku a nič sa nestalo! Nič sa nestalo. Viete, môžu mi tu nadávať do psychopatov, môžu mi nadávať do idiotov, nič iné nemajú. Nikdy som nič neukradol. Nikdy v živote. Nie ako Suja, Kotleba som už bol na mandátovom výbore, ktorí na župe ukradli, lebo to je krádež pre mňa, 101 techniky, 101 techniky, ktorú predali Sujovmu kamarátovi za jedno euro! Za jedno euro! Toto je krádež a budem to nazývať krádežou! Dokonca o Sujovi písal aj Kuciak na sociálnej sieti: „Včera som vstával o druhej v noci, aby som 15 hodín sledoval okrsok, v ktorom sa mali kupovať hlasy. Znamenalo to skazu nádejného kandidáta ĽSNS. Celý čas som strávil v Detve pri okrsku 11, kde volia miestni Rómovia. Dostal som info, že hlasy tu kupujú pre župana Kotlebu a poslanca Suju. Platiť to mal podľa neoverených informácií Sujov kamarát a biznispartner, arogantný šéf hokejovej Detvy, Ľupták,“ to je ten, ktorý v krčme Suja zbil toho 60-kilového chlapca. „Vďaka mojej medializácii a policajnej prítomnosti zámer nevyšiel,“ napísal Kuciak o Sujovi na sociálnej sieti. Vzápätí mi potom po smrti Kuciaka prišla správa z Detvy: „Pán Pročko, Suja chodí po Detve a vytešuje sa zo smrti Kuciaka.“ Toto sú veci, ktoré, ktoré ja si nevymýšľam, naozaj toto všetko som už vypovedal na polícii. Viete prečo, a teraz poďme k tomuto, prečo Suja, Mazurek, Kotleba nikdy nevystupovali proti Ficovi, keď Fico a Blaha a Pellegrini obhajovali zmluvu USA? Prečo nikdy nerozprávali o kšeftoch, ktoré robil Vážny o mýtnom tendre? Prečo nikdy toto nerozprávali? Viete prečo? No čo myslíte, komu vybavil Kočner s Ficom, aby Ústavný súd nezrušil ich stranu? No Kotlebovi! Mazurek. Mazurek o mne točí videá, vystrihne dve sekundy z môjho videa a urobí zo mňa idiota. O mne rozpráva, že som úbožiak, že som chudák, že som odpadlík a nechutné, odporné výrazy. Jeho mantra je a mantra všetkých fašistov je, že som pred dvadsiatimi rokmi prebehol cez námestie holý. Dvadsiatimi piatimi. V relácii, áno, v relácii, ktorá bola crazy, bola to najsledovanejšia relácia vtedy. Dokonca som účinkoval v troch inscenáciách divadelných, kde som bol tiež holý, ale o tom nevedia ešte. Keď to zistia, tak to bude kucapaca. Ale vadí Mazurekovi moje holé telo. Ale nevadí mu holá poslankyňa Mikovčáková a jej manžel, okresný predseda ĽSNS, ktorí sa ponúkali na sex, holí sa ponúkali na sex! Toto Mazurekovi nevadí! Jemu nevadí, že pornoškandál, že dokonca pán predseda okresný sa ponúkal aj na bisexuálny sex, za Boha, za národ! Vadia im LGBT, ale to, že ho budú hladkať po zadku, pána predsedu okresného, holí, to mu nevadí! Toto Mazurekovi nikdy! A čo sa stalo? Pani Mikovčáková sa stala poslanky..., teda asistentkou pána Kotlebu Mareka. Toho Kotlebu, ktorý uverejnil na svojej stránke smútočné parte s mojou osobou. Videli ste Mareka Kotlebu, že by uverejnil smútočné parte, lebo som vlastizradca, o Blahovi? O Ficovi? Toto divadlo, čo tu predvádza, nechutné divadlo, čo tu predvádza SMER a, samozrejme, v spojitosti s extrémistami a fašistami, je nechutné. Je to fakt nechutné. Ale toto budú robiť. Oni budú šíriť nenávisť, budú šíriť zlobu! Idú odvolávať Mikulca. No idú odvolávať Mikulca. Čítajú nám tu, ako z litánií nám tu čítajú, no Blanár to, čo tu vystupoval, tak to bola čistá katastrofa: pí, pé, é, tiger. Keby sme mali čítať len z prepisov od toho, z tej chaty, to by boli stovky hodín. Keby sme mali čítať z prepisov Threemy a Gorily, to by boli tisícky hodín kšeftov a odporných zlodejín, ktoré tu SMER napáchal za tie roky. Ja k odvolávaniu Mikulca len toľko poviem, že naozaj aj mne, ja som kritický a moji kolegovia vedia, že som kritický k Romanovi Mikulcovi, veľmi kritický, pretože čo mu vyčítam od začiatku, to je to, že nevyčistil políciu od takých, ako bol Zurian, Szabó, od ľudí, ktorí, ktorých stále riadi Saková a Kaliňák. Títo ľudia v polícii, krajskí riaditelia robia také zlo a také svinstvo, príkazy dávali vyšetrovateľom, ako sa má vyšetrovať, ako sa má robiť! Centrum podpory! Centrá podpory je čistý biznis smerácky! To je nechutné! Jeden stierač, ktorý si vy pôjdete urobiť, urobiť alebo vymeniť niekde do firmy, stojí 30 euro. Viete, koľko stojí v týchto smeráckych firmách, ktoré robia pre štát? Tristo šesťdesiat euro! Toto je váš zlodejský biznis! Počiatek o vás povedal, že ste zlodeji! Včera Vážny nechutným spôsobom urazil Moniku Kozelovú, keď rozprávala o veciach, tak sa tam začal rehotať vzadu a povedal: „Čo? Závidíš?“ Toto sú oni! Arogancia a šírenie nenávisti. Bojovníci proti extrémizmu. Proti akému extrémizmu?! Vidíte ich, čo robia? Každú chvíľu sa tu spájajú. Už aj Pellegrini, aj Fico povedali: „Pôjdeme s Republikou, pretože už to nie sú fašisti, už sú to REPUBLIKA zabalená do našej zástavy!“ Ale keď sa na nich pozriete odľava – Medvecký, Suja, Mazurek, rad radom odsúdení ľudia a títo ľudia budú spolupracovať s Ficom. Fico ich chce. (Potlesk.)